**PROJEKTAVIMO IR PROJEKTO VYKDYMO PRIEŽIŪROS   
PASLAUGŲ SUTARTIS**

2025 m. d. Nr. SŽ-

Šiauliai

Šiaulių miesto savivaldybės administracija, atstovaujama *[pareigos, vardas, pavardė],* veikiančio pagal Šiaulių miesto savivaldybės administracijos veiklos nuostatus (toliau – Užsakovas) ir*[įmonės (bendrovės) pavadinimas]*, atstovaujamas (-a) *[pareigos, vardas, pavardė]* veikiančio (-ios) pagal *[atstovavimo pagrindas]* (toliau – Paslaugos teikėjas arba Projektuotojas), toliau kartu vadinamos Šalimis, o kiekviena atskirai – Šalimi,sudarėme šią sutartį (toliau – Sutartis).

1. **SUTARTIES OBJEKTAS IR KAINA**
2. Sutarties objektas: Mokslo paskirties pastato, J. Janonio gimnazijos Tilžės g. 137, Šiauliai, senojo korpuso stogo kapitalinio remonto projekto parengimas (toliau - Projekto parengimo paslaugos) ir statinio projekto vykdymo priežiūra (toliau - Projekto vykdymo priežiūros paslaugos arba statinio projekto vykdymo priežiūros paslaugos). Projekto parengimo paslaugos ir Projekto vykdymo priežiūros paslaugos kartu toliau Sutartyje vadinamos Paslaugomis.
   1. Paslaugų apimtys detalizuojamos Sutarties 1 priede „Techninė užduotis“ ir Projektuotojo pasiūlyme (Sutarties 2 priedas).
   2. Sutartyje ir galimiems Sutarties pakeitimo atvejams yra pasirinktas šis kainodaros būdas: fiksuotos kainos.
   3. Sutarties kaina yra: *[suma skaičiais Eur (suma žodžiais)],* kurią sudaro:
      1. Projekto parengimo paslaugų kaina: *[suma skaičiais Eur (suma žodžiais)],*
      2. Projekto vykdymo priežiūros paslaugų kaina: *[suma skaičiais Eur (suma žodžiais)],*
      3. Pridėtinės vertės mokestis (toliau – PVM): *[suma skaičiais Eur (suma žodžiais)].*
   4. Pradinės Sutarties vertė, kurią sudaro Projekto parengimo paslaugų kainos (Sutarties 1.3.1 p.) ir Projekto vykdymo priežiūros paslaugų kainos (Sutarties 1.3.2 p.) suma: *[suma skaičiais Eur (suma žodžiais)],* be PVM.
   5. Sutarties kaina apima visas tiesiogines ir netiesiogines išlaidas, susijusias su Paslaugų teikimu. Sutarties kaina gali mažėti dėl Paslaugų apimčių mažėjimo (atsisakoma dalies Paslaugų Sutarties IX skyriaus pagrindu) ir (ar) jei Paslaugos, jų apimtis ir kokybė neatitinka šioje Sutartyje, jos prieduose ar teisės aktuose nustatytų reikalavimų, nukrypsta nuo Techninės užduoties.
   6. Sutarties kaina perskaičiuojama tokia tvarka:
      1. padidėjus arba sumažėjus PVM tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktoms paslaugoms keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. Sutarties kainos pakeitimas dėl pasikeitusio pridėtinės vertės mokesčio įforminamas papildomu Šalių susitarimu;
      2. Sutarties kaina dėl vidutinio metinio infliacijos ar defliacijos pokyčio gali būti didinama arba mažinama, jei Sutarties trukmė trunka ilgiau nei vienerius metus. Sutarties kaina gali būti perskaičiuojama ne dažniau kaip kas vienerius metus skaičiuojant nuo Sutarties įsigaliojimo datos ir kai Valstybės duomenų agentūros paskelbta vidutinė metinė infliacija/defliacija padidėja/sumažėja 5 proc. punktais, lyginant su Sutarties sudarymo metu buvusia vidutine metine infliacija/defliacija. Sekantis Sutarties kainos keitimas galimas, jei praėjus metams po Sutarties kainos pakeitimo, vidutinė metinė infliacija/defliacija padidėja/sumažėja 5 proc. punktais, lyginant su paskutinio Sutarties kainos pakeitimo metu buvusia vidutine metine infliacija/defliacija. Sutarties kaina didinama/mažinama tiek procentų, kiek padidėja/sumažėja vidutinė metinė infliacija/defliacija. Tokiais atvejais suinteresuota Šalis kreipiasi į kitą Šalį dėl Sutarties kainos perskaičiavimo, pateikdama Valstybės duomenų agentūros paskelbtą vidutinės metinės infliacijos/defliacijos pokytį. Sutarties kainos pakeitimas dėl vidutinio metinio infliacijos ar defliacijos pokyčio įforminamas papildomu Šalių susitarimu;
      3. Sutarties kainos pakeitimas įforminamas papildomu susitarimu prie šios Sutarties, pasirašomu abiejų Sutarties Šalių ir įsigalioja sekančią darbo dieną nuo pasirašymo datos (šalys pasirašydamos papildomą susitarimą būtinai privalo nurodyti pasirašymo datą, nes paskutinės Šalies pasirašymo data laikoma papildomo susitarimo įsigaliojimo data).
   7. Sutarties dokumentai (pagal jų veikimo prioritetus):
      1. šis Sutarties dokumentas;
      2. Techninė užduotis;
      3. kiti Sutarties priedai, išskyrus Techninę užduotį viešojo Paslaugų pirkimo dokumentus ir Projektuotojo pasiūlymą;
      4. viešojo Paslaugų pirkimo dokumentai;
      5. Projektuotojo pasiūlymas.

**II. PASLAUGŲ TEIKIMO TERMINAI**

1. Projekto parengimo paslaugų suteikimo bendras terminas – 180 kalendorinių dienų (6 mėn.) nuo Sutarties įsigaliojimo dienos. Projekto parengimo paslaugų suteikimo tarpiniai terminai:
   1. Detalus Paslaugų teikimo grafikas suderinamas su Užsakovu ne vėliau kaip per 7 kalendorines dienas nuo Sutarties įsigaliojimo datos. Kartu su Paslaugų teikimo grafiku Projektuotojas pateikia visų su Projektu dirbančių ir už atskiras Projekto dalis atsakingų projektuotojų sąrašą, jų kontaktinę informaciją ir atsakomybių aprašymą;
   2. Projektuotojas per 60 (2 mėn.) kalendorinių dienų nuo Sutarties įsigaliojimo datos, atlieka objekto apžiūrą, visus reikiamus tyrimus ir matavimus;
   3. Projektuotojas, per 90 (3mėn.) kalendorinių dienų nuo Sutarties įsigaliojimo datos, pateikia visus Projektinius pasiūlymus ir kitus reikalingus dokumentus statybą leidžiančiam dokumentai gauti (įskaitant viešinimo procedūras, visus reikiamus pritarimus ir suderinimus, kad būtų gautas statyba leidžiantis dokumentas). Tiekėjas privalo pristatyti projektinius pasiūlymus Užsakovui ir po pastabų gavimo (jei tokių būtų), pataisyti jas per 5 kalendorines dienas, tik gavęs pritarimą iš Užsakovo, Tiekėjas pradeda viešinimo procedūras. Po viešinimo procedūros, Tiekėjas privalo ištaisyti gautas pastabas (jei tokių būtų) per 5 kalendorines dienas nuo pastabų gavimo dienos ir pateikti pataisytus Projektinius pasiūlymus statybą leidžiančiam dokumentui gauti.
   4. per 90 (3 mėn.) kalendorines dienas privalo sukurti pastato, su visomis inžinerinėmis sistemomis projektą ir pateikti pilnos komplektacijos parengtą techninį darbo projektą peržiūrai Užsakovui. Užsakovas per 5 kalendorines dienas privalo Tiekėjui pateikti pastabas (jei tokių būtų). Tiekėjas per 5 kalendorines dienas privalo ištaisyti gautas pastabas ir pateikti Techninį darbo projektą Užsakovo nurodytam ekspertizės rangovui. Tiekėjas per 10 darbo dienų įsipareigoja atlikti Techninio darbo projekto taisymus pagal ekspertizės pastabas (jei tokios būtu). Pataisytą Techninį darbo projektą pateikti ekspertizę atliekančiai įmonei, apie tai informuoti Užsakovą. Tiekėjas ne vėliau kaip per 5 darbo dienas nuo teigiamos ekspertizės išvados gavimo dienos, privalo perdavimo-priėmimo aktu pateikti Užsakovui 2 (dvi) elektroniniais parašais pasirašytas projektinių pasiūlymų ir projekto egzempliorių kompiuterines laikmenas su darbiniais galutiniais failais DWG, JPG, GIF, TIF, PNG, IFC formatuose, kurios turi tenkinti STR 1.05.01:2017 „Statybą leidžiantys dokumentai. Statybos užbaigimas. Statybos Sustabdymas. Statybos padarinių šalinimas. Statybą pagal neteisėtai išduotą statybą leidžiantį dokumentą padarinių šalinimas“ 11 punkto, STR1.04.04:2017 „Statinio projektavimas, projekto ekspertizė“ 41 punkto, Statybos įstatymo 24 straipsnio 19 punkto reikalavimus.
   5. Pastebėti Projekto neatitikimai ir klaidos taisomi iki visų etapų teigiamos statybos užbaigimo akto gavimo dienos.
   6. Vykdant Sutartį dėl Projektuotojo kaltės pažeidus sutarties užbaigimo terminą nurodytą 2. punkte, Projektuotojas moka Užsakovui 5 proc. dydžio baudą nuo pradinės sutarties vertės (tik tuo atveju, jei užbaigimo terminas Pirkimo dokumentuose yra nurodytas, kaip ekonominio naudingumo kriterijus).
2. Projekto vykdymo priežiūros paslaugos pradedamos teikti, kai Užsakovas pasirašo statybos rangos sutartį ir raštu informuoja Projektuotoją apie projekto vykdymo priežiūros paslaugų pradžią ir teikiamos iki statinio statybos užbaigimo dokumento surašymo dienos. Numatomas projekto vykdymo priežiūros atlikimo terminas – 14 mėn.
3. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis ir, kurias pakeitus, nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei vadovaujantis Viešųjų pirkimų tarnybos patvirtintų Kainodaros taisyklių nustatymo metodikos galiojančios redakcijos nuostatomis.
4. Projekto vykdymo priežiūros paslaugų teikimo trukmė gali būti pratęsta, jei:

5.1.1. pratęsiamas statybos darbų baigimo laikas vadovaujantis statybos rangos sutarties sąlygomis;

5.1.2. uždelsiamas statybos darbų baigimas dėl nepakankamos rangovo darbų spartos;

5.1.3. atidedamas objektų statybos darbų užbaigimas dėl ginčų ir (arba) teisminių procesų, susijusių su pagal šią Sutartį Paslaugų teikėjo prižiūrima statybos rangos sutartimi arba statybos rangos sutarties nutraukimu;

5.1.4. dėl nuo Paslaugų teikėjo nepriklausančių aplinkybių.

1. Projekto parengimo Paslaugų atlikimo terminas gali būti pratęstas iki 30 kalendorinių dienų laikotarpiui, termino pratęsimą fiksuojant rašytiniu Šalių susitarimu. Sutartyje numatytų terminų pratęsimas galimas tik dėl aplinkybių, kurios nepriklauso nuo Projektuotojo bei kurios pagal Sutarties 11 punktą nėra priskirtos Sutarties Paslaugų teikimo termino sustabdymo pagrindams, taip pat dėl Sutarties pakeitimų, atliekamų vadovaujantis Sutarties IX skyriaus nuostatomis. Projektuotojas apie aplinkybes, kurios lemia ar gali lemti poreikį pratęsti Sutartyje nustatytą Projekto parengimo paslaugų teikimo terminą, privalo raštu informuoti Užsakovą ne vėliau kaip per 5 (penkias) darbo dienas nuo šių aplinkybių atsiradimo. Prašyme turi būti detaliai nurodyta aplinkybių atsiradimo data bei pateikti įrodymai apie šių aplinkybių egzistavimą.
2. Jeigu atsiranda aplinkybių, dėl kurių Sutartis negali būti vykdoma, Paslaugų arba jų dalies teikimas gali būti sustabdomas įskaitant, bet neapsiribojant, šiais atvejais:
   1. Užsakovas neturi galimybės vykdyti savo finansinių įsipareigojimų pagal Sutartį;
   2. Užsakovas neturi galimybės Sutartyje numatytais terminais pateikti dokumentų ir informacijos, kurie yra būtini Paslaugų ar konkrečios jų dalies teikimui, Projektuotojas dėl šių priežasčių negali vykdyti visų ar dalies savo įsipareigojimų pagal Sutartį ir šios galimybės nebuvimas lemia įtaką Paslaugų ar jų dalies teikimo terminams arba kokybei;
   3. dėl bet kokio vėlavimo, kliūčių ar trukdymų, sukeltų arba priskiriamų Užsakovui arba tretiesiems asmenims, trečiųjų šalių neveikimo arba netinkamo veikimo.
   4. kitos aplinkybės, kurios nebuvo žinomos iki Sutarties pasirašymo ir su kuriomis susidurtų bet kuris projektuotojas. Aplinkybės, kurios yra priskiriamos Projektuotojo rizikai (pavyzdžiui, subtiekėjų neveikimas ar netinkamas veikimas), nėra laikomos aplinkybėmis, dėl kurių gali būti sustabdomi Paslaugų teikimo terminai.
3. Jeigu Paslaugų ar jų dalies teikimo terminas stabdomas Užsakovo iniciatyva, tokiu atveju Užsakovas, raštu nurodęs atsiradusias aplinkybes pagal Sutarties 11 punktą ir įspėjęs Projektuotoją prieš 3 (tris) darbo dienas, sustabdo visų Paslaugų arba jų dalies vykdymą, nurodydamas (jeigu įmanoma) sustabdymo trukmę dienomis.
4. Projektuotojas, neturėdamas galimybės teikti Paslaugų ar konkrečios jų dalies, ne vėliau kaip per 3 (tris) darbo dienas nuo šių aplinkybių atsiradimo raštu apie tai informuoja Užsakovą, prašydamas stabdyti Paslaugų ar konkrečios jų dalies teikimą ir terminų skaičiavimą. Prašyme turi būti detaliai nurodyta aplinkybių, trukdančių teikti Paslaugas ar jų konkrečią dalį, atsiradimo data bei pateikti įrodymai apie šių aplinkybių egzistavimą, bei nurodyta šių aplinkybių tiesioginė įtaka Paslaugų ar konkrečios jų dalies, kurios suteikimui minėtos aplinkybės turi įtakos, suteikimo terminams. Užsakovas per 5 (penkias) darbo dienas nuo Projektuotojo prašymo gavimo dienos informuoja apie priimtą sprendimą. Jei priimtas sprendimas - sustabdyti Paslaugų ar jų dalies teikimą, tokiu atveju Paslaugų teikimo termino sustabdymas skaičiuojamas nuo Projektuotojo pranešimo gavimo dienos.
5. Paslaugos arba jų dalis (priklausomai, kas buvo sustabdyta), kurių teikimo terminai yra sustabdyti, neteikiamos iki Paslaugų ar jų dalies teikimo atnaujinimo. Paslaugų ar jų dalies teikimo terminas atnaujinamas išnykus aplinkybėms, dėl kurių jis buvo sustabdytas, Užsakovui apie tai pranešus raštu Projektuotojui. Atnaujinus Paslaugų teikimą, Paslaugos teikiamos per laikotarpį (laiką), kuris buvo likęs iki sustabdymo.
6. Paslaugų teikimo bendras sustabdymo terminas visu Sutarties vykdymo laikotarpiu (visais etapais) - iki 90 kalendorinių dienų (terminas nuo galutinės Projekto dokumentacijos pateikimo iki statybos rangos darbų pradžios nepriskiriamas sustabdymui). Paslaugų teikimo sustabdymo metu paaiškėjus, kad objektyvios, nuo Sutarties šalių valios nepriklausančios aplinkybės, dėl kurių buvo sustabdytas Paslaugų ar jų dalies vykdymas, truks ilgiau nei numatytas Sutartyje maksimalus sustabdymo terminas, Užsakovas turi teisę Sutarties sustabdymo terminą pratęsti iki šių aplinkybių visiško pasibaigimo arba spręsti dėl vienašališko Sutarties nutraukimo.

**III. PASLAUGŲ PERDAVIMAS IR ATSISKAITYMO TVARKA, MOKĖJIMO TERMINAI IR SĄLYGOS**

1. Paslaugų teikimas ir atsiskaitymo už Paslaugas tvarka:
2. **Projekto parengimo paslaugos:**
   1. Už projekto parengimo paslaugas Užsakovas sumoka Projektuotojui pateikus pilnai užbaigtą darbų etapą pagal suderintą detalų Paslaugų teikimo grafiką su sąlygą, kad Projektuotojas ištaisė defektus (jei tokių buvo).
   2. Užsakovas sumoka Projektuotojui atitinkamas sumas po to, kai yra pateikiama PVM sąskaitą faktūrą per informacinę sistemą „SABIS“, per 30 (trisdešimt) kalendorinių dienų nuo sąskaitos faktūros patvirtinimo informacinėje sistemoje dienos (jei sąskaita faktūra atitinka Užsakovo pasirašytą atliktų paslaugų aktą);
3. **Projekto vykdymo priežiūros paslaugos:**
   1. 100 (vienas šimtas) proc. Projekto vykdymo priežiūros paslaugų kainos (įskaitant PVM) Užsakovas sumoka Projektuotojui, Statytojui (Užsakovui) gavus statybos užbaigimą patvirtinantį dokumentą(-us).
   2. Užsakovas sumoka Projektuotojai už Projekto vykdymo priežiūros paslaugas po to, kai yra pateikiama PVM sąskaitą faktūrą per informacinę sistemą SABIS, per 30 (trisdešimt) kalendorinių dienų nuo sąskaitos faktūros patvirtinimo informacinėje sistemoje dienos (jei sąskaita faktūra atitinka Užsakovo pasirašytą atliktų paslaugų aktą);
   3. Sutarties 1.3.2. punkte numatytos sumos sumokėjimas laikomas galutiniu Užsakovo atsiskaitymu už Paslaugas pagal šią Sutartį.
4. **Bendrosios atsiskaitymo nuostatos:**
   1. Tais atvejais, kai yra objektyviai pagrįsta, mokėjimai gali būti atidedami, bet ne ilgiau kaip 30 (trisdešimt) dienų skaičiuojant nuo Užsakovo ir Projektuotojo pasirašytų suteiktų Paslaugų pažymų (F-3) ir suteiktų Paslaugų aktų gavimo dienos.
   2. Užsakovas turi teisę nepasirašyti suteiktų Paslaugų aktų, jeigu Sutarties vykdymo metu Projektuotojas nepašalino Užsakovo jam nurodytų trūkumų, neatsižvelgė į Užsakovo reikalavimus.
   3. Projektuotojas PVM sąskaitas faktūras Užsakovui teikia elektroniniu būdu, vadovaujantis Lietuvos Respublikos viešųjų pirkimų įstatymo 22 straipsniu. Užsakovas elektronines sąskaitas faktūras priima ir apdoroja naudodamasi informacine sistema SABIS. Išlaidas, susijusias su valstybės įmonei Registrų centrui mokėtinais mokesčiais už sąskaitos pateikimą informacinės sistemos priemonėmis apmoka Projektuotojas.
   4. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį, antrąja eile - delspinigiams apmokėti (jeigu jie buvo priskaičiuoti pagal Sutartį), trečiąja eile - palūkanoms apmokėti (jeigu jos buvo priskaičiuotos pagal Sutartį).
   5. Užsakovas numato tiesioginio atsiskaitymo galimybę su Sutartyje nurodytais subteikėjais tokiomis sąlygomis:
      1. sudarius Sutartį, Projektuotojas, ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subteikėjų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Projektuotojas informuotų apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau;
      2. Užsakovas ne vėliau kaip per 3 (tris) darbo dienas nuo Sutarties 15.5.1 punkte nurodytos informacijos gavimo dienos raštu informuoja subteikėjus apie tiesioginio atsiskaitymo galimybę;
      3. Subteikėjas, norėdamas pasinaudoti tokia galimybe, raštu pateikia prašymą Užsakovui. Kai subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Projektuotojo ir šio subteikėjo, kurioje aprašoma tiesioginio atsiskaitymo su subteikėju tvarka, atsižvelgiant į Sutartyje ir subtiekimo sutartyje (sudarytoje tarp Projektuotojo ir subteikėjo) nustatytus reikalavimus. Trišalėje sutartyje atsiskaitymo su subteikėju tvarka bus nustatoma vadovaujantis šioje Sutartyje numatyta atsiskaitymo tvarka;
      4. Projektuotojas turi teisę prieštarauti nepagrįstiems mokėjimams subteikėjui, pateikdamas Užsakovui ir subteikėjui raštišką tokio prieštaravimo pagrindimą;
      5. Tiesioginio atsiskaitymo su subteikėjais galimybė nekeičia Projektuotojo atsakomybės dėl Sutarties įvykdymo.
      6. Už Sutartyje nenurodytas, tačiau Projektuotojo dėl kokių nors priežasčių suteiktas paslaugas (jeigu taip įvyktų), Užsakovas nemoka.

**IV. ŠALIŲ PATVIRTINIMAI IR GARANTIJOS**

1. Šalys pareiškia ir garantuoja, kad:
   1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus Sutartyje nurodytais terminais;
   2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei Šalių veiklą reglamentuojančių dokumentų ir sutartinių įsipareigojimų;
   3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdžiusios ar apribojusios savo veiklos, joms nėra iškeltos bankroto bylos;
   4. šioje Sutartyje bei jos prieduose nurodyti Paslaugų teikimo terminai yra priimtini abiem Šalims. Projektuotojas yra informuotas, kad Paslaugų teikimo terminų laikymasis (įskaitant tarpinius terminus) yra esminė šios Sutarties sąlyga;
   5. jei Šalys raštu nesusitarė kitaip, tai Paslaugoms priskiriamos ir tos Paslaugos bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, Projektuotojas turėjo juos numatyti ir įvertinti sudarydamas Sutartį bei privalo juos atlikti.
2. Sudarydamas šią Sutartį Projektuotojas patvirtina, kad:
   1. turi reikiamą kvalifikaciją, visus būtinus leidimus, atestacijos pažymėjimus ar kitokius dokumentus, leidžiančius teikti šioje Sutartyje numatytas Paslaugas, o jo teikiamų Paslaugų kokybė jų suteikimo Užsakovui momentu atitinka standartus ir normas, taikomas šios rūšies Paslaugoms. Jeigu Projektuotojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Projektuotojas Užsakovui įsipareigoja, kad Sutartį vykdys tik tokią teisę turintys asmenys. Užsakovui pareikalavus, Projektuotojas turi pateikti dokumentus, įrodančius, kad Sutartį vykdo tik tokią teisę turintys asmenys;
   2. teikdamas Paslaugas griežtai laikysis ir nepažeis profesinės etikos principų reikalavimų ir gerbs Užsakovo dalykinę reputaciją;
   3. susipažino su projektuojamu objektu, aplinkybėmis ir sąlygomis, kurioms esant bus teikiamos Paslaugos, su Technine užduotimi ir neturi jokių pretenzijų ir (ar) pastabų dėl galimybės teikti Paslaugas Sutartyje ir jos dokumentuose nustatyta tvarka ir sąlygomis;
   4. išanalizavo ir suprato Paslaugų pobūdį bei jų apimtį pagal Techninę užduotį, pateiktus dokumentus bei kitus Projektuotojui pateiktus duomenis ir įvertino Paslaugų teikimui reikalingų dokumentų pakankamumą. Projektuotojas pareiškia, kad prieš pasirašant Sutartį jis, būdamas savo srities profesionalu, išsamiai išanalizavo projektuojamo objekto specifiką ir esamą būklę, patikrino Techninėje užduotyje nurodytas Paslaugų apimtis, įvertino visus pagrindinius, tarpinius darbus, reikalingus pagal Sutartį numatytoms Paslaugoms suteikti, turėjo galimybę raštu pateikti visas pastabas Užsakovui;
   5. parengtas Projektas (ir jo korektūra) bus be klaidų ar kitų trūkumų (t. y. neatitikimų Lietuvos Respublikos įstatymų ir kitų teisės aktų privalomiems reikalavimams, Techninei užduočiai, Užsakovo pagal šios Sutarties nuostatas pateiktiems nurodymams, projektavimo sąlygoms, ekspertų pastaboms, įvairių institucijų atstovų teisėtoms pastaboms), kurie Projekto realizavimo metu mažintų statinio vertę arba kitokiu būdu neigiamai įtakotų galimybę naudoti statinį pagal tiesioginę jo paskirtį;
   6. jei projektuojamas objektas bus pastatytas pagal Projektuotojo parengtą Projektą, neiškils jokių nuo Projektuotojo priklausančių ar su Projektuotojo netinkamu šios Sutarties vykdymu susijusių kliūčių tam, kad statinys būtų užbaigtas ir užbaigimas patvirtintas teisės aktų nustatyta tvarka;
   7. Užsakovui suteikiama neatšaukiama teisė pasirinkti bet kurį kitą projektuotoją (neprojektavusį statomo statinio ar jo dalies), turintį teisę užsiimti atitinkama veikla ir sudaryti su juo statinio projekto vykdymo priežiūros ar Projekto korektūros sutartį, jeigu Sutartis būtų nutraukta Sutarties sąlygų VII skyriuje numatytais pagrindais. Šis Sutarties punktas laikomas besąlygišku išankstiniu Projektuotojo sutikimu išduoti visus pagal teisės aktus reikiamus patvirtinimus ir sutikimus, reikalingus Užsakovui įgyvendinti šiame punkte nurodytą Paslaugų teikimo perdavimą.

18. Užsakovas pareiškia ir garantuoja, kad, siekiant užtikrinti Sutarties įgyvendinimą, Projektuotojui teiks visą reikalingą informaciją, kurios gavimas nėra pavestas Projektuotojui, reikalingą tinkamam Paslaugų suteikimui.

19. Šalys pareiškia ir garantuoja, kad kiekvienas nurodytų pareiškimų Sutarties sudarymo dieną yra tikras ir teisingas.

20. Jei Šalys raštu nesusitarė kitaip, tai Paslaugoms priskiriamos ir tos paslaugos bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, Projektuotojas turėjo juos numatyti ir įvertinti sudarydamas Sutartį bei privalo juos atlikti. Tokias paslaugas Projektuotojas privalo atlikti už pradinės Sutarties vertę ir neturi teisės prašyti papildomo apmokėjimo.

**V. UŽSAKOVO TEISĖS IR PAREIGOS**

1. **Užsakovas įsipareigoja**:
   1. pateikti Projektuotojui jo prašomą informaciją bei dokumentus (tiek, kiek jų pagal Sutartį neprivalo gauti pats Projektuotojas), būtinus Sutarčiai įvykdyti;
   2. priimti iš Projektuotojo kokybiškai (tinkamai ir laiku) suteiktas ir viešojo Paslaugų pirkimo dokumentus, Lietuvos Respublikos teisės aktus bei šios Sutarties sąlygų reikalavimus atitinkančias Paslaugas pagal Paslaugų pažymas (F-3) ir suteiktų Paslaugų perdavimo-priėmimo aktus bei sumokėti Projektuotojui už tinkamai suteiktas Paslaugas Sutartyje numatytomis sąlygomis ir terminais;
   3. jeigu Projektuotojas be išankstinio Užsakovo sutikimo, leidimo ar įgaliojimo negali gauti atitinkamo leidimo ar kitokio dokumento, būtino šios Sutarties tinkamam vykdymui, Užsakovas privalo, Projektuotojui raštu to paprašius ir pateikus visus privalomus dokumentus (jei tą numato teisės aktai), suteikti pastarajam atitinkamą sutikimą, leidimą, įgaliojimą ar kitą dokumentą, kurį gali pateikti tik Užsakovas, ir kuris protingai yra būtinas tam, kad Projektuotojas galėtų tinkamai įvykdyti savo įsipareigojimus pagal Sutartį;
   4. tinkamai ir laiku užsakyti ir apmokėti parengto Projekto bendrąją ir (ar) specialiąją projekto ekspertizę (jei ji privaloma);
   5. peržiūrėti projektinius sprendinius, Projektą pagal atskiras jo dalis ir per 10 (dešimt) kalendorinių dienų nuo kiekvieno iš šių dokumentų gavimo dienos pateikti Projektuotojui pastabas ir nustatyti protingą terminą trūkumams, jeigu jie būtų nustatyti, pašalinti;
   6. Sutarties įgyvendinimo metu bendradarbiauti su Projektuotoju, ne vėliau nei per 7 kalendorines dienas: i) atsakyti į Projektuotojui kylančius klausimus dėl Techninės užduoties turinio bei racionaliausių Užsakovo poreikiams sprendinių parinkimo, ii) pasirašyti su mokėjimais susijusius dokumentus.
2. **Užsakovas turi teisę:**
   1. nepriimti nekokybiškai, neišsamiai, nepakankamai detaliai, Techninės užduoties ir (ar) STR 1.04.04:2017 „Statinio projektavimas. Projekto ekspertizė“ nuostatų neatitinkančių suteiktų Paslaugų ir nemokėti už nekokybiškai suteiktas Paslaugas;
   2. Projekto korektūros ar rengimo metu teikti Projektuotojui Techninėje užduotyje nenumatytus, tačiau tinkamam Projekto parengimui reikalingus naujus nurodymus dėl Projekto sprendinių;
   3. Projektuotojui Sutarties įgyvendinimui pasitelkus asmenį, neturintį tinkamos kvalifikacijos, Užsakovas turi teisę bet kada, be jokio išankstinio Projektuotojo įspėjimo tikrinti, ar nepažeidžiamas kvalifikacijai keliamas reikalavimas, įskaitant pareikalauti papildomos informacijos ir (ar) dokumentų, nustačius, kad asmuo neturi tinkamos kvalifikacijos, Projektuotas įsipareigoja per 5 (penkias) darbo dienas pakeisti asmenį į turintį tinkama kvalifikaciją. Projektuotojas 2 (du) kartus pažeidęs šiame Sutarties punkte numatytą įsipareigojimą, moka Užsakovui 2 proc. dydžio baudą už kiekvieną nustatytą pažeidimo atvejį, skaičiuojant nuo pradinės sutarties vertės;
   4. savo nuožiūra vykdyti Sutarties vykdymo kontrolę ir priežiūrą ir, nustatęs Sutarties vykdymo pažeidimus, teikti Projektuotojui privalomus įvykdyti nurodymus ir / arba atsisakyti priimti nekokybiškai suteiktas Paslaugas. Užsakovas turi teisę nurodyti terminą Projektuotojui Paslaugų trūkumams pašalinti;
   5. bet kada, be jokio išankstinio Projektuotojo įspėjimo tikrinti, kaip laikomasi Sutarties 23.25 punkto reikalavimų, reikiant pareikalauti papildomos informacijos ir (ar) dokumentų. Projektuotojas, pažeidęs Sutarties 23.25. punkte numatytą įsipareigojimą, moka Užsakovui 3 proc. dydžio baudą už kiekvieną nustatytą pažeidimo atvejį, skaičiuojant nuo pradinės sutarties vertės;
   6. tuo atveju, jei Projektuotojas per Užsakovo nurodytą protingą terminą nepašalina Paslaugų trūkumų arba nepradeda teikti Projekto vykdymo priežiūros paslaugų, pasitelkti trečiuosius asmenis trūkumų pašalinimui / statinio projekto vykdymo priežiūros paslaugų teikimui. Tokiu atveju Užsakovas turi teisę reikalauti Projektuotojo atlyginti patirtas išlaidas;
   7. Sutarties įgyvendinimo metu teikti pastabas dėl teikiamų Paslaugų kokybės ir turinio tiek, kiek tai neprieštarauja Projektavimo užduočiai, Sutarties nuostatoms ir Lietuvos Respublikos teisės aktams;
   8. Į kitas teises, numatytas Lietuvos Respublikos norminiuose teisės aktuose.

**VI. PROJEKTUOTOJO TEISĖS IR PAREIGOS**

1. **Projektuotojas įsipareigoja:**
   1. Vadovaudamasis Lietuvos Respublikoje galiojančiais įstatymais, statybos techniniais reglamentais, parengtu projektu, statybos normomis ir kitais galiojančiais normatyviniais dokumentais atlikti mokslo paskirties pastato, J. Janonio gimnazijos Tilžės g. 137, Šiauliai, senojo korpuso stogo kapitalinio projekto parengimą ir projekto vykdymo priežiūrą. Šalys pripažįsta, kad šio įsipareigojimo nevykdymas arba netinkamas vykdymas bus laikomas esminiu Sutarties pažeidimu.
   2. ne vėliau kaip per 7 kalendorines dienas nuo Sutarties įsigaliojimo dienos pateikti Užsakovui suderinti detalų Projekto parengimo paslaugų teikimo grafiką, atitinkantį šioje Sutartyje ir jos prieduose pateiktų Projekto parengimo paslaugų teikimo terminus bei pateikti visų su Projektu dirbančių ir už atskiras Projekto dalis atsakingų projektuotojų sąrašą, jų kontaktinę informaciją ir atsakomybių aprašymą;
   3. organizuoti ir teikti Paslaugas pagal nustatytą tvarką ir sąlygas, apibrėžtas Sutartyje ir Projektavimo užduotyje. Užsakydamas Paslaugas pas trečiuosius asmenis (subteikėjus), Projektuotojas taip pat visiškai atsako prieš Užsakovą už tokių trečiųjų asmenų (subteikėjų) atliekamus veiksmus bei jų veiksmais ir (ar) neveikimu padarytą žalą;
   4. užtikrinti, kad Paslaugos bus teikiamos griežtai laikantis Techninės užduoties ir (ar) STR 1.04.04:2017 „Statinio projektavimas. Projekto ekspertizė“ reikalavimų;
   5. užtikrinti, kad Projektas atitiktų Lietuvos Respublikos įstatymų, kitų teisės aktų, normatyvinių statybos techninių, normatyvinių statinio saugos ir paskirties dokumentų reikalavimus, nepažeistų valstybės, visuomenės bei trečiųjų asmenų interesų;
   6. užtikrinti, kad Paslaugų vykdymui pasitelkiami asmenys būtų reikiamos kvalifikacijos, sugebėtų tinkamai vykdyti pavestas užduotis, reikalingas Paslaugų suteikimui kokybiškai, tinkamai ir laiku;
   7. suderinti su Užsakovu asmenis, tiesiogiai vykdysiančius Sutartį, ir pranešti apie galimus atsakingų darbuotojų pasikeitimus;
   8. teikdamas Paslaugas ir derindamas parengtus techninius dokumentus, bendradarbiauti su Užsakovu, atsižvelgti į Užsakovo pastabas bei pasiūlymus, vadovaujantis galiojančiais teisės aktais;
   9. raštu informuoti Užsakovą apie aplinkybes, galinčias sutrukdyti kokybiškam ir savalaikiam Paslaugų suteikimui nedelsiant po to, kai Projektuotojas apie jas sužinojo ar turėjo sužinoti;
   10. nedelsiant Sutarties ir teisės aktų numatytais terminais bei tvarka atlikti Projekto pataisymą ir (ar) papildymą pagal Užsakovo ir kompetentingų institucijų pastabas bei valstybės ir savivaldybės institucijų sprendimus, nereikalaujant už tai papildomo atlyginimo;
   11. vykdyti visas kitas Techninėje užduotyje, šioje Sutartyje ir Lietuvos Respublikos teisės aktuose numatytas pareigas;
   12. saugoti Užsakovo komercines paslaptis bei kitą konfidencialią informaciją, susijusią su šios Sutarties vykdymu;
   13. raštu informuoti Užsakovą , jei, Projektuotojo manymu, Užsakovo teikiami nurodymai nėra racionalūs ar yra ekonomiškai nenaudingi, prieštarauja galiojantiems teisės aktams ir (ar) gali turėti kitokių neigiamų pasekmių Projekto įgyvendinimui;
   14. organizuoti pastebėtų projekto sprendinių klaidų taisymą.
   15. dalyvauti visuose Užsakovo nurodytuose gamybiniuose, koordinaciniuose ir kituose susirinkimuose bei pasitarimuose (jeigu jie rengiami), kuriuose yra sprendžiami ir aptariami su Projekto rengimu ir įgyvendinimu susiję klausimai ir (ar) užtikrinti, kad tokiuose pasitarimuose dalyvautų Projekto ir jo dalių vadovai ar kiti paskirti asmenys;
   16. užtikrinti, kad jeigu Projektuotojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Sutartį vykdys tik tokią teisę turintys asmenys. Užsakovui pareikalavus, Projektuotojas turi pateikti dokumentus, įrodančius, kad Sutartį vykdo tik tokią teisę turintys asmenys;
   17. savo sąskaita atlyginti visus nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
   18. užtikrinti, kad Projektuotojo privalomo civilinės atsakomybės draudimo sutartis nenutrūkstamai galiotų nuo projektavimo pradžios iki Projektuotojo įsipareigojimų įvykdymo pabaigos ir statinio garantiniu laikotarpiu, nurodytu LR CK 6.698 str. 1 dalyje. Jeigu, įvykus draudiminiam įvykiui, draudimo sumos neužtenka padengti visų nuostolių, Projektuotojas padengia nuostolius, viršijančius civilinės atsakomybės draudimo išmokų dydį;
   19. dalyvauti statinio užbaigimo procedūrose, statinio pripažinimo tinkamu naudoti komisijos darbe, kartu su rangovu parengti visą būtiną dokumentaciją, kuri teikiama komisijos darbui ir Lietuvis Respublikos IS „Infostatyba“ statybos užbaigimo procedūroms atlikti;
   20. pasirašyti statybos užbaigimo dokumentus ir kitus statybos vykdymo dokumentus, jei jie atitinka prižiūrimo statinio projekto sprendinius, normatyvinių statybos techninių, normatyvinių statinio saugos ir paskirties dokumentų reikalavimus.
   21. nenaudoti Užsakovo ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
   22. laikytis lankymosi statybvietėje laiko ir tvarkos: Projektuotojas visu projekto vykdymo priežiūros paslaugų teikimo laikotarpiu privalo lankytis statomame statinyje (statybvietėje) tokiu periodiškumu, kuris užtikrintų tinkamą projekto vykdymo priežiūros atlikimą, tačiau visais atvejais projekto vykdymo priežiūrai skirti ne mažiau kaip po 3 val. (kiekvienam vadovui ir statinio projekto dalies vykdymo priežiūros vadovui) per savaitę (nebent Sutarties šalys susitartų kitaip), o, esant pagrįstam Užsakovo nurodymui, ir dažniau. Lankymosi statybvietėje ir projekto vykdymo priežiūros rezultatai privalo būti fiksuojami statybos darbų žurnale; organizuoti ir neatlygintinai atlikti pastebėtų statinio projekto sprendinių klaidų taisymą;
   23. Statytojui (Užsakovui) pateikti elektroninės Projekto \*.pdf bei \*adoc versijas, (failų ir katalogų pavadinimai bei struktūra formuojami pagal Projekto sudedamąsias dalis bei STR 1.05.01:2017 „Statybą leidžiantys dokumentai, statybos užbaigimas“ nustatytus minimalius raiškos reikalavimus, maksimalų rinkmenos dydį, kt.) elektroninės laikmenos formate (pvz.: USB, CD, kt.) ir perduoti Statytojui (Užsakovui). Visi Projekto sudedamųjų dalių sudėtyje esantys dokumentai, kuriuose yra fizinių asmenų asmens ar kiti neviešinami duomenys, privalo būti nuasmeninti;
   24. Projekte numatyti statybines medžiagas, kurios turi atitikti minimalius aplinkos apsaugos kriterijus, numatytus Aplinkos apsaugos kriterijų taikymo, vykdant žaliuosius pirkimus, tvarkos aprašo (aktuali redakcija), patvirtinto 2011-06-28 Lietuvos Respublikos aplinkos ministro įsakymu Nr. D1-508, XIII skyriuje „Statybinės medžiagos“;
   25. Teikiant Paslaugas taikyti aplinkos apsaugos vadybos sistemos reikalavimus, kaip numatyta Kvalifikacijos reikalavimuose „Aplinkos apsaugos vadybos sistemos standartai“, taip pat šio Sutarties 23.24. punkte, bei Techninėje projektavimo užduotyje.
   26. vykdyti kitas pareigas, nustatytas teisės aktuose ir (ar) šioje Sutartyje ir privalomas Projektuotojui.
2. **Projektuotojas turi teisę:**

24.1. teikti Užsakovui pasiūlymus dėl teikiamų Paslaugų, Užsakovo parengtų dokumentų, principinių sprendinių pakeitimo ir (ar) patikslinimo tiek, kiek jie, Projektuotojo nuomone, galėtų pasitarnauti optimalių ir naudingiausių statinio statyboms sąlygų sudarymui. Projektuotojas parengtus pakeitimus ir (ar) patikslinimus dėl atitinkamų sprendinių bei jų pagrįstumo įrodymus privalo pateikti Užsakovui raštu. Užsakovas , susipažinęs su Projektuotojo siūlomu pakeitimu ir (ar) patikslinimu, informuoja Projektuotoją apie savo sprendimą pritarti ar nepritarti jam;

24.2.iš Užsakovo gauti apmokėjimą už kokybiškai suteiktas Paslaugas šioje Sutartyje nustatytomis sąlygomis ir tvarka;

24.3. vienašališkai nutraukti Sutartį tuo atveju, jei Užsakovas nepagrįstai vėluoja apmokėti už tinkamai ir laiku suteiktas Paslaugas ilgiau kaip 60 (šešiasdešimt) kalendorinių dienų iš eilės.

**VII. ŠALIŲ ATSAKOMYBĖ IR SUTARTIES NUTRAUKIMAS**

1. Užsakovas, vėluojantis apmokėti už tinkamai suteiktas Paslaugas be pateisinamos priežasties, Projektuotojui raštiškai pareikalavus, moka 0,02 (dviejų šimtųjų) proc. dydžio delspinigius už kiekvieną uždelstą sumokėti kalendorinę dieną nuo uždelstos sumokėti sumos, EUR be PVM. Šalys sutaria, kad šiuo atveju palūkanos netaikomos.
2. Užsakovas turi teisę, raštu įspėjęs Projektuotoją prieš 15 (penkiolika) kalendorinių dienų, vienašališkai (be teismo) nutraukti Sutartį dėl esminio Sutarties pažeidimo, jei:
   1. Projektuotojas laiku nepradeda vykdyti Sutarties (t. y. vėluoja vykdyti bet kurį savo įsipareigojimą ar atitinkamą jų dalį pagal Sutartį) arba teikia Sutartyje numatytas Paslaugas taip lėtai, kad Užsakovui tampa akivaizdu, jog Projektuotojas nesugebės suteikti Paslaugų laiku;
   2. Paslaugų teikimo metu tampa akivaizdu, kad Paslaugos teikiamos ne pagal teisės aktų reikalavimus ir (ar) Projektuotojas laiku nepašalino trūkumų pagal Užsakovo raštu išsakytus pasiūlymus ar pastebėjimus;
   3. Projektuotojas nevykdo kitų Sutartyje numatytų įsipareigojimų ir neatsižvelgia į Užsakovo pretenzijas / reikalavimus dėl trūkumų pašalinimo;
   4. Projektuotojo mokėtinų netesybų dėl Sutarties netinkamo vykdymo bendra suma viršija 20 (dvidešimt) proc. pradinės Sutarties vertės, Eur be PVM;
   5. Pateiktas projektas Užsakovo peržiūrai nebuvo pataisytas per 34.1 ar 34.2 nurodytą terminą ir vis tiek neatitinka techninės užduoties reikalavimų ir yra neįgyvendinamas ir / ar visiškai skiriasi nuo Užsakovo prašomo rezultato, nustačius šiame punkte minimą pažeidimą, Užsakovas turi visas teises į Sutarties garantinio užtikrinimo dydžio kompensaciją.
   6. kitais Sutartyje numatytais atvejais, suteikiančias teisę Užsakovui vienašališkai nutraukti Sutartį dėl Projektuotojo kaltės.

27. Užsakovas nutraukęs Sutartį dėl Projektuotojo kaltės turi teisę į 5 proc. dydžio baudą skaičiuojant nuo pradinės Sutarties vertės.

1. Tuo atveju, jei Užsakovas nutraukia Sutartį dėl Projektuotojo kaltės, Projektuotojas atlygina patirtus Užsakovo nuostolius per 30 (trisdešimt) kalendorinių dienų nuo rašytinio Užsakovo pareikalavimo gavimo dienos.
2. Užsakovas turi teisę vienašališkai nutraukti Sutartį ar papildomą susitarimą, kuriuo keičiama Sutartis, Viešųjų pirkimų įstatymo 90 straipsnio 1 dalyje numatytais pagrindais. Tokiu nutraukimo atveju laikomasi procedūrų, nurodytų minėto įstatymo 90 straipsnio 2 dalyje.
3. Projektuotojas turi teisę, raštu įspėjęs Užsakovą prieš 15 (penkiolika) kalendorinių dienų, vienašališkai (be teismo) nutraukti Sutartį, jei Užsakovas:
   1. nepagrįstai vėluoja apmokėti už tinkamai suteiktas Paslaugas ilgiau kaip 60 (šešiasdešimt) kalendorinių dienų (iš eilės);
   2. padaro kitą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Projektuotojo pretenziją, neištaiso pažeidimo per Projektuotojo nurodytą terminą.

31. Sutartis gali būti nutraukiama ir kitais Lietuvos Respublikos civiliniame kodekse nustatytais atvejais.

1. Sutartis taip pat gali būti nutraukiama abipusiu raštišku Šalių susitarimu.
2. Projektuotojo atsakomybė dėl techninėje užduotyje nurodytų reikalavimų pažeidimų:

34.1. Pateikus projektą Užsakovo peržiūrai, kaip nurodytą Kalendoriniame grafike, Projektas neatitinka Techninės užduoties reikalavimų ir siekiant įgyvendint Užsakovo Techninėje Užduotyje nurodytą rezultatą projekto taisymas užtrunka ilgiau nei 30 kalendorinių dienų, nustačius šiame punkte minimą pažeidimą, Projektuotojas įsipareigoja sumokėti 500,00 Eur (penki šimtai eurų 00 ct) dydžio baudą;

34.2. Pateikus projektą Užsakovo peržiūrai, kaip nurodytą Kalendoriniame grafike, Projektas iš dalies neatitinka techninės užduoties reikalavimus, tačiau projekto taisymas užtrunka ilgiau nei 10 kalendorinių dienų, nustačius šiame punkte minimą pažeidimą, Projektuotojas įsipareigoja sumokėti 50,00 Eur (penkiasdešimt eurų 00 ct) dydžio baudą;

34.3. Jeigu Projektuotojas per Užsakovo nurodytą terminą nepašalina nurodytų trūkumų, jis atlygina bet kokias Užsakovo patirtas išlaidas (išlaidos šiame punkte suprantamos, kaip bet kokios papildomos paslaugos, kurias Užsakovas turėjo įsigyti iš trečiųjų šalių, dėl Projektuotojo kaltės), susijusias su trūkumų šalinimu ir moka 0,02 (dviejų šimtųjų) proc. dydžio delspinigius nuo pradinės Sutarties vertės, EUR be PVM bet ne mažiau kaip 10 Eur už kiekvieną uždelstą pašalinti trūkumus dieną.

1. Projektuotojas Lietuvos Respublikos civilinio kodekso ir Lietuvos Respublikos statybos įstatymo nustatyta tvarka atsako už statinio sugriuvimą dėl per garantinį terminą nustatytų defektų.
2. Šalys susitaria, kad kilus teisminiam ginčui dėl atsiskaitymo už suteiktas Paslaugas, Projektuotojas gali reikalauti priteisti ne didesnes kaip 5 (penkių) proc. dydžio metines palūkanas nuo nesumokėtos sumos.
3. Projektuotojas atlygina Užsakovui ir tretiesiems asmenims atsiradusią žalą dėl netinkamo Sutarties vykdymo ar nevykdymo.
4. Šalims atskleidus ar kitaip pažeidus šioje Sutartyje numatytą konfidencialią informaciją, Šalis, kuri atskleidė konfidencialią informaciją įsipareigoja kitai Šaliai atlyginti nuostolius ir sumokėti 1 000,00 Eur (vienas tūkstantis eurų 00 ct) baudą.
5. Projektuotojas, Sutartyje ir jos prieduose nustatytais terminais nepradėjęs teikti Projekto vykdymo priežiūros paslaugų, moka 0,5 (penkios dešimtosios) proc. dydžio delspinigius už kiekvieną praleistą termino dieną nuo Projekto vykdymo priežiūros paslaugų kainos, EUR be PVM, ir atlygina visus su tuo susijusius Projekto valdytojo ir (arba) Užsakovo patirtus nuostolius. Didžiausia pagal šį punktą mokėtinų Projektuotojo netesybų suma negali viršyti 50 (penkiasdešimt) proc. Projekto vykdymo priežiūros paslaugų kainos, nurodytos Sutarties 1.3.2. punkte Eur be PVM.
6. Už Sutarties 23.25 punkte nurodytų įsipareigojimų nevykdymą Projektuotojas, Užsakovo reikalavimu, moka 1 000,00 (vienas tūkstantis eurų 00 ct) Eur dydžio baudą už kiekvieną nustatytą atvejį.
7. Netesybų sumokėjimas neatleidžia Projektuotojo nuo iš Sutarties kylančių prievolių įvykdymo.
8. Projektuotojui netinkamai vykdant savo sutartinius įsipareigojimus, Užsakovas, neapribodamas kitų Sutartyje ir įstatymuose numatytų savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, turi teisę taikyti vienašalį išskaitymą iš visų pagal Sutartį Projektuotojui mokėtinų sumų (pranešant apie tai Projektuotojui raštu), Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo.
9. Projektuotojas visais atvejais atsako už Paslaugų, numatytų šioje Sutartyje, atlikimo metu jo pasitelktų asmenų bei subteikėjų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
10. Jei Projektuotojas, teikdamas Paslaugas pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, Projektuotojas įsipareigoja atlyginti Užsakovui visus pastarojo dėl to patirtus tiesioginius ir netiesioginius nuostolius ar žalą bei papildomas išlaidas.
11. Netesybos (delspinigiai ir (ar) baudos) turi būti sumokėtos nedelsiant, tačiau ne vėliau kaip per 7 (septynias) kalendorines dienas nuo tokio reikalavimo išsiuntimo dienos į Sutartyje nurodytas Šalių banko sąskaitas. Šalis gali pareikalauti netesybų tiek iš karto po atitinkamo Sutarties pažeidimo, tiek bet kada vėliau, nepažeidžiant netesyboms taikomų ieškinio senaties terminų. Jeigu netesybos taikytinos už nefinansinių įsipareigojimų įvykdymą (terminų suteikti Paslaugas praleidimą, trūkumų neištaisymą, informacijos nepateikimą ir pan.), netesybas taikanti Šalis jas gali pritaikyti tokių aplinkybių paaiškėjimo metu, taip pat dalį jų arba jas visas taikyti po Sutarties įvykdymo, priklausomai nuo Sutarties įvykdymo rezultatų, tokiu atveju netesybų taikymo momentas yra Sutarties pabaiga.
12. Tuo atveju, jei nesuteikęs visų Paslaugų Projektuotojas nepagrįstai vienašališkai nutraukia Sutartį, Užsakovas, sudaręs sutartį dėl tokių Projektuotojo nesuteiktų paslaugų atlikimo, turi teisę reikalauti iš Projektuotojo kainų skirtumo bei kitų vėliau atsiradusių nuostolių atlyginimo.

**VIII. GINČŲ SPRENDIMAS**

1. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu ar nutraukimu, Šalys spręs derybomis.
2. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.

**IX. PAKEITIMAI**

1. Sutarties sąlygų keitimas jos galiojimo laikotarpiu galimas neatliekant naujos pirkimo procedūros vadovaujantis Viešųjų pirkimų įstatymo 89 straipsnio nuostatomis bei aplinkybėmis, kurios Sutartyje nustatytos aiškiai, tiksliai ir nedviprasmiškai.
2. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui, Šalių rekvizitai, rašymo klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis, kurie visiškai neįtakoja Šalių tarpusavio įsipareigojimų turinio pasikeitimo.
3. Visi Sutarties pakeitimai atliekami Sutarties Šalims pasirašant susitarimą dėl Sutarties pakeitimo bei susitarime ar jo priede nurodant Sutarties pakeitimą lemiančias priežastis.
4. Užsakovas turi teisę atsisakyti visų ar dalies Paslaugų dėl objektyvių priežasčių, (Paslaugoms neskiriamas planuotas finansavimas, Paslaugos ar jų dalis tampa nereikalingos ar pirkimas negali būti vykdomas pasikeitus su Užsakovu susijusioms sąlygoms ir esant kitoms aplinkybėms, kurių nebuvo galima numatyti iki Pirkimo pradžios;) statinio projekto vykdymo priežiūros paslaugų galima atsisakyti, kai pagal šią Sutartį parengtame Projekte numatytų rangos darbų pirkimas nepradedamas per 12 (dvylika) mėnesių nuo teigiamo ekspertizės akto gavimo dienos ir (ar) kitomis aplinkybėmis, kurių nebuvo galima numatyti pasirašant Sutartį.

**X. SUBTEIKĖJAI, SUBTEIKĖJŲ IR SPECIALISTŲ KEITIMO TVARKA**

1. Sutarčiai vykdyti pasitelkiami šie subteikėjai: (įrašyti, jei yra) Projektuotojas įsipareigoja kaip nurodyta Sutarties 23.2. punkte, be ne vėliau negu Sutartis pradedama vykdyti, Užsakovui ir (ar) Projekto valdytojui pranešti tuo metu žinomų subteikėjų pavadinimus, kontaktinius duomenis ir jų atstovus.
2. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subteikėjui, papildomų ar naujų (tuo atveju, kai teikiant pasiūlymą subteikėjai nebuvo žinomi) subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą.
3. Jei Sutartyje keičiami subteikėjai, kurių pajėgumais kvalifikacijai pagrįsti rėmėsi Projektuotojas, kartu su informacija apie naujus subteikėjus turi būti pateikti naujo subteikėjo pašalinimo pagrindų nebuvimą (jeigu taikoma) ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Projektuotojas kreipiasi į Užsakovą su prašymu pakeisti subteikėjus.
4. Tais atvejais, kai kvalifikacijai pagrįsti Projektuotojas nesiremia subteikėjų pajėgumais, Užsakovas netikrina šių subteikėjų pašalinimo pagrindų (jeigu taikoma).
5. Pakeitus Sutartyje numatytus subteikėjus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subteikėjui, ir (ar) pasitelkus papildomus ar naujus subteikėjus, subteikėjai gali pradėti vykdyti Sutartį, tik Užsakovui ir Projektuotojui pasirašius papildomą susitarimą prie Sutarties. Šiame susitarime nurodoma pagrindinė informacija apie subteikėją ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
6. Sutarties įgyvendinimo metu Užsakovo reikalavimu ar Projektuotojo prašymu gali būti keičiami specialistai, Projektuotojo pasitelkti Sutarčiai vykdyti, jei:
   1. Projektuotojo pasitelktas specialistas, netinkamai vykdo Sutartį ar Paslaugas. Tokiu atveju Užsakovas raštu informuoja Projektuotoją apie netinkamus specialisto veiksmus ir pareikalauja pakeisti specialistą. Projektuotojas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka viešojo pirkimo sąlygose tos srities specialistui taikytus kvalifikacinius reikalavimus;
   2. Projektuotojas turi teisę prašyti Užsakovo pakeisti Projektuotojo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties įgyvendinimu. Projektuotojas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto kvalifikacijos bei turimos patirties, jei to buvo reikalaujama Pirkimo dokumentuose, atitikimą Pirkimo sąlygose nurodytiems tos srities specialistui nustatytiems kvalifikaciniams reikalavimams.

**XI. SUTARTIES ĮVYKDYMO UŽTIKRINIMAS IR CIVILINĖS ATSAKOMYBĖS DRAUDIMAS**

1. Projektuotojas įsipareigoja ne vėliau, kaip per 5 (penkias) darbo dienas nuo Sutarties pasirašymo dienos pateikti Lietuvos Respublikoje ar užsienyje registruoto banko, kredito unijos ar draudimo bendrovės išduotą Sutarties įvykdymo užtikrinimą ar piniginį užstatą, kurio suma 5 proc. nuo Projekto parengimo kainos. Registruoto banko, kredito unijos ar draudimo bendrovės išduotas Sutarties įvykdymo užtikrinimas turi būti besąlyginis, neatšaukiamas ir turi galioti visą Sutarties galiojimo terminą ir atlyginti netesybas, jei tokios susidarytų dėl Paslaugos teikėjo kaltės. Teikiant piniginį užstatą, lėšos turi būti pervestos į Šiaulių miesto savivaldybės administracijos atsiskaitomąją sąskaitą Nr. LT037300010002410161, bankas AB Swedbank, Savivaldybės administracijos kodas 188771865;
2. Įvykdžius visus sutartinius įsipareigojimus ir Paslaugos teikėjui raštiškai pareikalavus, banko ar draudimo bendrovės garantas ar piniginis užstatas grąžinamas per 10 (dešimt) darbo dienų nuo Paslaugos teikėjo prašymo gavimo dienos. Piniginis užstatas ar jo dalis (jei Užsakovas pasinaudojo Sutarties įvykdymo užtikrinimu), grąžinamas išskaičiavus banko pavedimo mokestį.
3. Projektuotojas įsipareigoja ne vėliau kaip per 5 (penkias) darbo dienas nuo Sutarties įsigaliojimo dienos pateikti Užsakovui statinio projektuotojo civilinės atsakomybės privalomojo draudimo sutarties kopiją (kartu su jos apmokėjimą įrodančio dokumento kopija). Statinio projektuotojo civilinės atsakomybės privalomojo draudimo sutarties minimali draudimo suma apdraudžiant draudėjo civilinę atsakomybę už projektą (vienam draudžiamajam įvykiui) turi būti ne mažesnė kaip 43.400,00 EUR (keturiasdešimt trys tūkstančiai keturi šimtai eurų, 00 ct). Minimali privalomojo civilinės atsakomybės draudimo suma, kai draudžiama atsižvelgus į statinio projektuotojo statinių projektavimo darbų mastą per metus, turi būti ne mažesnė kaip 289 600,00 EUR (du šimtai aštuoniasdešimt devyni tūkstančiai šeši šimtai eurų 00 ct).
4. Jeigu Projektuotojas nepratęsia (neatnaujina) civilinės atsakomybės draudimo sutarties arba neužtikrina draudimo sutarties sąlygų, kurių iš jo reikalaujama atlikti ir palaikyti pagal Sutartį, arba nepateikia pakankamo įrodymo ir draudimo liudijimų pagal šio punkto reikalavimus, Užsakovas turi teisę sustabdyti Projektuotojui priklausančias mokėti sumas už suteiktas Paslaugas tol, kol Projektuotojas įvykdys visus šiuos sutartinius įsipareigojimus. Patirtus nuostolius arba žalą, jeigu jų visai arba dalinai nekompensuoja draudikai, privalo kompensuoti Projektuotojas.
5. Jei Paslaugų atlikimo terminas yra pratęsiamas arba Paslaugos yra sustabdomos, arba Projektuotojas vėluoja užbaigti darbus, atitinkamai turi būti pratęstas ir Sutarties įvykdymo užtikrinimo galiojimas. Pavėlavus pratęsti Sutarties įvykdymo užtikrinimą, Projektuotojui yra taikoma 100,00 Eur (vienas šimtas eurų 00 ct) bauda už kiekvieną pradelstą dieną.

**XII. INTELEKTINĖ NUOSAVYBĖ**

1. Užsakovas nuo pagal Sutartį sukurto Projekto perėmimo iš Projektuotojo įgyja turtines teises į Projektą (visas jo sudėtines dalis). Užsakovas turi teisę be papildomo užmokesčio Projektuotojui ar Projekto autoriui naudoti Projektą šioje Sutartyje nustatytos paskirties statinio statybos darbams. Projektuotojas privalo užtikrinti, kad Užsakovo turtinės autorinės teisės galiotų neterminuotą laiką.
2. Užsakovas, siekdamas atlikti Projekto pakeitimus, turi teisę pasitelkti trečiuosius asmenis. Šia sutartimi Projektuotojas ir Projekto autorius sutinka, kad Projekto pakeitimai būtų atliekami trečiųjų asmenų ir įsipareigoja nereikšti pretenzijų dėl šio Sutarties punkto taikymo statybą leidžiančius dokumentus išduodančioms institucijoms ar kitiems suinteresuotiems asmenims. Šalys sutaria, kad Projekto pakeitimai, atliekami vadovaujantis šiuo Sutarties punktu, negali būti laikomi Projektuotojo ar Projekto autoriaus teisės į kūrinio vientisumą pažeidimu.
3. Projektuotojas privalo užtikrinti, kad Projekto autorius susipažintų su šio Sutarties skyriaus reikalavimais ir įsipareigotų jų laikytis. Tuo atveju, jei dėl šią Sutartį pažeidžiančių Projekto autoriaus reikalavimų Užsakovas patiria nuostolių, Projektuotojas, Užsakovo reikalavimu, privalo atlyginti Užsakovo patirtus nuostolius.
4. Projektuotojas garantuoja nuostolių ir (ar) žalos atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), jeigu rengiant Projektą pažeidžiamos trečiųjų asmenų intelektinės nuosavybės teisės, išskyrus atvejus, jei toks pažeidimas (įtariamas pažeidimas) atsirado dėl Užsakovo kaltės.

**XIII. NENUGALIMA JĖGA**

1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių - nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
2. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
3. Sutartis baigiasi, kai jos įvykdyti neįmanoma arba vykdymas turi būti atidėtas ilgiau nei 60 (šešiasdešimt) kalendorinių dienų dėl nenugalimos jėgos (force majeure), už kurią Šalis neatsako.

**XIV. ASMENS DUOMENŲ TVARKYMAS**

1. Vykdydamos Sutartį Šalys įsipareigoja asmens duomenų tvarkymą vykdyti teisėtai, laikydamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
2. Abi Šalys yra asmens duomenų valdytojos, kurios tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys Sutarties vykdymo, teisėto intereso, siekiant pareikšti ar apsiginti nuo ieškinių ar kitų reikalavimų, taip pat siekiant įvykdyti Šaliai taikomuose teisės aktuose numatytas teisines prievoles, tikslais bei juos atitinkančiais teisiniais pagrindais.
3. Šalys įsipareigoja įgyvendinti tinkamas organizacines ir technines priemones užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.
4. Šalys asmens duomenis saugo ne ilgiau, nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų, arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
5. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) einamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas ar kiti duomenys, suformuojami Sutarties vykdymo metu.
6. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykiams valdyti, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
7. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
8. Kiekviena šalis įsipareigoja tinkamai informuoti savo darbuotojus ir kitus asmenis, kurie bus pasitelkti Sutarčiai su Šalimis vykdyti, apie jų asmens duomenų tvarkymą, vykdomą kitos Šalies Sutarties sudarymo ir vykdymo tikslias, pateikdama visą Reglamento 13 ar 14 straipsnyje nurodytą informaciją. Informuojančioji Šalis su ankščiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją ir, kitai Šaliai pareikalavus, ją nedelsiant pateikti.
9. Šalys Sutartimi susitaria, kad po Sutarties nutraukimo ar pasibaigimo jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**XV. BAIGIAMOSIOS NUOSTATOS**

1. Sutartis įsigalioja tik tada, kai Šalių įgalioti atstovai ją pasirašo, ji užregistruojama Užsakovo registre. Šalys sutaria, kad sutarties įsigaliojimo data bus laikoma, Lietuvos Respublikoje ar užsienyje registruoto banko, kredito unijos ar draudimo bendrovės išduoto Sutarties įvykdymo užtikrinimo arba mokėjimo pavedimo, kuriuo yra patvirtinamas piniginio užstato pervedimas į Šiaulių miesto savivaldybės administracijos atsiskaitomąją sąskaitą (sąskaitą Nr. LT037300010002410161, bankas AB Swedbank, Savivaldybės administracijos kodas 188771865), pateikimo Užsakovui diena. Sutartis galioja iki visiško Sutartyje numatytų įsipareigojimų įvykdymo, bet ne ilgiau kaip 24 mėnesius.
2. Vykdydamos šią Sutartį, Šalys vadovaujasi įstatymais, norminiais teisės aktais ir šios Sutarties sąlygomis. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
3. **Užsakovo atstovas, atsakingas už Sutarties vykdymą:** *[Vardas Pavardė, tel. Nr., el. paštas]*
4. Tuo atveju, jeigu šiame Sutarties punkte nurodytas asmuo pasikeistų, Užsakovas pateikia Projektuotojui rašytinį pranešimą apie tai. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
5. **Projektuotojo atstovas, atsakingas už Sutarties vykdymą:** *[Vardas Pavardė, tel. Nr., el. paštas*
6. Tuo atveju, jeigu Sutarties 82. ar 84. punktuose nurodyti asmenys pasikeistų, Šalys sutaria, apie tai informuoti rašytiniu pranešimu. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
7. Projektuotojas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas (išskyrus tiesioginio atsiskaitymo su subteikėjais galimybę, kaip nustatyta šioje Sutartyje (jeigu šia galimybe naudojamasi)), be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
8. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
9. Sutartis sudaryta lietuvių kalba Šalių pasirinktu būdu:
   1. pasirašant ją rašytine forma 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutarties autentiškumas patvirtintas ant kiekvieno Sutarties lapo kiekvienos
   2. Šalies įgaliotų asmenų parašais arba Sutartis susiuvama ir pasirašoma paskutiniame lape;
   3. Arba kiekvienos Šalies įgaliotam asmeniui pasirašant ją kvalifikuotu elektroniniu parašu, naudojant dokumentų valdymo sistemos priemones.
   4. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta elektroniniu paštu, ar įteikta asmeniškai pasirašytinai. Jeigu informacija elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
   5. Visa pagal šią Sutartį Užsakovo Projektuotojui pateikta dokumentacija (brėžiniai, planai, nuotraukos, techninės sąlygos ir kt.) yra laikoma Užsakovo nuosavybe. Pasibaigus šiai Sutarčiai ar ją Šalims (bet kuriai iš Šalių) nutraukus, taip pat Užsakovui pareikalavus, Projektuotojas privalo nedelsiant, bet ne vėliau kaip per 5 (penkias) darbo dienas nuo Sutarties pasibaigimo ar Užsakovo atitinkamo reikalavimo gavimo, grąžinti Užsakovui visus pastarojo Projektuotojui perduotus dokumentus ir / ar daiktus.
   6. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai nedelsiant, bet ne vėliau, kaip per 3 (tris) darbo dienas. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.
10. Sutarties priedai:

* Techninė užduotis;
* Tiekėjo pasiūlymas;
* Tiekėjo Paslaugų teikimo grafikas.

Šalių adresai ir rekvizitai:

|  |  |
| --- | --- |
| Užsakovas  Šiaulių miesto savivaldybės administracija  Vasario 16-osios g. 62, Šiauliai  Kodas 188771865  A. s. Nr. LT857300010091511042  Bankas AB „Swedbank“, b. k. 73000  tel. 8-41 386452  El. paštas: [info@siauliai.lt](mailto:info@siauliai.lt) | Paslaugos teikėjas  *[Įminės pavadinimas]*  *[Adresas]*  *[Įmonės kodas ]*  *[PVM mokėtojo kodas ]*  *[Atsiskaitomosios sąskaitos nr.]*  *[Banko pavadinimas ir banko kodas]*  *[Tel. Nr.]*  *[El. paštas:]* |

Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir kaip visiškai atitinkančią jų valią ir ketinimus, pasirašė:

Užsakovas Paslaugos teikėjas

*[Pareigos]*  *[Pareigos]*

*[Vardas Pavardė]* *[Vardas Pavardė]*

(pareigos, vardas, pavardė, parašas) (pareigos, vardas, pavardė, parašas)

**PASLAUGŲ TEIKIMO IR APMOKĖJIMO GRAFIKAS[[1]](#footnote-1)**

Užsakovas: Šiaulių miesto savivaldybės administracija

Tiekėjas: *[įrašyti]*

Objektas: Mokslo paskirties pastato, J. Janonio gimnazijos Tilžės g. 137, Šiauliai, senojo korpuso stogo kapitalinio remonto projekto parengimo ir projekto vykdymo priežiūros paslaugos

Tiekėjas ir Užsakovas pagal Paslaugų sutartį Nr. SŽ-*[numeris]* nustato žemiau nurodytų Paslaugų teikimo ir apmokėjimo grafiką:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Darbų gupių (etapų) pavadinimai** | **Paslaugų suteikimo terminas (k. d.)** | **Paslaugų (etapo) suteikimo pradžios data** | **Paslaugų (etapo) suteikimo pabaigos data** | **Paslaugų (etapo) kaina, Eur be PVM** |
| 1. | Projektui reikalingi tyrimai | 60 | Po Sutarties pasirašymo  *(2025-mm-dd)* | Iki projekto viešinimo visuomenei  *(2025-mm-dd)* | *Įrašo tiekėjas* |
| 1.1. | Projektinių pasiūlymų peržiūros pateikimas Užsakovui | 80\* | Po Sutarties pasirašymo  *(2025-mm-dd)* | Iki projekto viešinimo visuomenei  *(2025-mm-dd)* | nepildoma |
| 2. | Projektinių pasiūlymų pateikimas statybą leidžiančiam dokumentui gauti | 90 | Po Sutarties pasirašymo  *(2025-mm-dd)* | Iki statybą leidžiančio dokumento gavimo  *(2025-mm-dd)* | *Įrašo tiekėjas* |
| 3. | Pilnos komplektacijos techninio darbo projekto peržiūros pateikimas Užsakovui | 80\* | Po projekto viešinimo procedūros  *(2025-mm-dd)* | Iki pateikimo ekspertizės rangovui  *(2025-mm-dd)* | nepildoma |
| 3.1. | Pilnos komplektacijos techninio darbo projekto pateikimas Užsakovo paringtam ekspertizės rangovui | 90 | Po projekto viešinimo procedūros  *(2025-mm-dd)* | Iki teigiamos ekspertizės išvados gavimo ir statytojo projekto patvirtinimo  *(2025-mm-dd)* | Įrašo tiekėjas |
| 4. | Projekto vykdymo priežiūros paslaugos | 420 | Rangos darbų sutarties pasirašymo data | Statybos užbaigimo dokumento gavimo data | Įrašo tiekėjas |
| **Viso be PVM:** | | | | | *Įrašo tiekėjas* |
| **PVM [*21*%]:** | | | | | *Įrašo tiekėjas* |
| **Viso su PVM:** | | | | | *Įrašo tiekėjas* |

\*Tarpinis Tiekėjo dokumentų pateikimas Užsakovo peržiūrai.

Pastaba: visas raudonai pažymėtas tekstas yra pateiktas, kaip pavyzdys ir privalo būti pakeistas Tiekėjo ir Užsakovo.

|  |  |  |
| --- | --- | --- |
| **Užsakovas**  Šiaulių miesto savivaldybės administracija  Vasario 16-osios g. 62, Šiauliai  Kodas 188771865  A. s. Nr. LT857300010091511042  Bankas AB „Swedbank“, b. k. 73000  tel. 8-41 386452  El. paštas: [info@siauliai.lt](mailto:info@siauliai.lt) |  | **Tiekėjas**  *[Įminės pavadinimas]*  *[Adresas]*  *[Įmonės kodas ]*  *[PVM mokėtojo kodas ]*  *[Atsiskaitomosios sąskaitos nr.]*  ***[Banko pavadinimas ir banko kodas]***  *[Tel. Nr.]*  *[El. paštas:]* |
| Užsakovo įgaliotas asmuo |  | Tiekėjo įgaliotas asmuo |
|  |  |  |
| *Pareigos* |  | *Pareigos* |
| *Vardas Pavardė* |  | *Vardas Pavardė* |

1. **Užpildytas dokumentas pateikiamas per 7 dienas po sutarties pasirašymo.** [↑](#footnote-ref-1)